wickkiey/tamil-wikipedia-markdown huggingface dataset:
# லௌரியா நந்தன்காட்


**லௌரியா நந்தன்காட்** (Lauria Nandangarh), இந்தியாவின் பிகார் மாநிலத்தில், மேற்கு சம்பாரண் மாவட்டத்தில் அமைந்த சிறு ஊர் ஆகும். இது இந்தியா-நேபாள எல்லை அருகில் உள்ளது.  

இந்நகரத்தில் கிமு மூன்றாம் நூற்றாண்டில் அசோகர் நிறுவிய தூண்களால் புகழ் பெற்று விளங்குகிறது. மௌரியப் பேரரசின் தொல்லியல் எச்சங்கள் இவ்வூரில் அகழ்வாராய்ச்சியின் போது கிடைத்துள்ளது.  

இந்தியத் தொல்லியல் களங்களில் ஒன்றான லௌரியா நந்தன்காட் நகரம், கங்கை ஆற்றின் துணை ஆறான புர்கி கண்டகி ஆற்றின் கரையில் உள்ளது.  

லௌரியா நந்தன்காட், மேற்கு சம்பாரண் மாவட்டத்தின் தலைமை நகரமான பேத்தியாவிலிருந்து 25 கி.மீ. தொலைவிலும், பிகார் மாநிலத்தின் தலைநகரம் பாட்னாவிலிருந்து வடமேற்கே 211 கீமீ தொலைவில் உள்ளது.  

## அகழ்வாராய்ச்சியில் கிடைத்தவைகள்
லௌரியா நந்தன்காட் ஊரில் அசோகர் நிறுவிய மூன்று வரிசைகள் கொண்ட 15 தூண்கள் உள்ளது. கருங்கல் தூபிகளின் மேல் தலைகீழாக கவிழ்த்த தாமரையின் மீது சிங்கத்தின் போதிகை செதுக்கப்பட்டுள்ளது.  
1886ல் அலெக்சாண்டர் கன்னிங்காம் மற்றும் 1905ல் டி. பிளாக் போன்ற பிரித்தானிய தொல்லியல் துறை அறிஞர்கள் லௌரியா நந்தன்காட்டில் அகழ்வாராய்ச்சி செய்து அசோகர் நிறுவிய தூபிகள், விகாரைகள், கல்லறைகள் கண்டுபிடிக்கப்பட்டது. 26 மீட்டர் உயரம் கொண்ட மண்மேட்டின் அடியில் புத்தரின் சாம்பல் வைக்கப்பட்டிருக்கலாம் எனக் கருதுகின்றனர்.  

1935-36ல் தொல்லியல் அறிஞர் நானி கோபால் மசூம்தார் இவ்விடத்தில் நான்கு முக்கிய மண்மேடுகளை கண்டறிந்தார்.  

இவ்வூரில் சுங்கர் மற்றும் குசான் பேரரசு காலத்தில் அசோகரின் தூண்களில் மனித மற்றும் விலங்குகளின் சிற்பங்கள் செதுக்கப்பட்டுள்ளது.  

மேலும் கிமு 1-2ம் நூற்றாண்டின் செப்பு நாணயங்கள், சுடுமண் சிற்பங்கள் மற்றும் இரும்புக் கருவிகள் அகழ்வாராய்ச்சியில் கிடைக்கப் பெற்றது.
# தருமபுரி வருவாய் கோட்டம்

**தருமபுரி வருவாய் கோட்டம்** (*Dharmapuri division*) என்பது இந்தியாவின், தமிழ்நாட்டின், தருமபுரி  மாவட்டத்தில்  உள்ள வருவாய் கோட்டங்களில் ஒன்றாகும். இதில் தருமபுரி வட்டம், நல்லம்பள்ளி வட்டம், பாலக்கோடு வட்டம், காரிமங்கலம் வட்டம், பென்னாகரம் வட்டம் ஆகிய வட்டங்கள் அடங்கும்.  

## மேற்பார்வை
-
# மோட்டார் வாகனங்கள்



## மோட்டார் வாகனங்கள்
எந்திரத்தால் வாகனங்களை ஓட்டவேண்டுமென்ற முயற்சி நெடுங்காலமாக இருந்துவந்தது. கியூனாட் (Cugnot) என்ற பிரெஞ்சு தளபதி 1770-ல் பீரங்கி வண்டியை இழுத்துச் செல்ல ஓர் எந்திரத்தை அமைத்தார். அது நீராவியால் இயங்கும் எந்திரம். அதைத் தொடர்ந்து நீராவி எந்திர வண்டிகள் தோன்றலாயின. ஆனால் அவற்றால் வேகமாகச் செல்ல முடியாது; நீராவி எந்திரம் பெரிதாகவும் இருந்தது. ஆகவே ஜெர்மனி, பிரான்ஸ், இத்தாலி, அமெரிக்கா முதலிய நாடுகளில் பலர் இந்த எந்திரத்தைத் திருத்தி அமைக்கும் முயற்சியில் ஈடுபட்டனர்.  
பெட்ரோலிய எண்ணெயால் இயங்கும் எந்திரம் 1860-ல் அமைக்கப்பட்டது. இதை காரில் பொருத்தி ஓட்டத் தொடங்கினர். இந்த எந்திரத்தை அமைத்ததில் ஜெர்மானியைச் சேர்ந்த ஆட்டோ (Otto), டேம்லர் (Daimler),குலுகார்ஜியா (GluGörgio) ,பென்ஸ்(Benz),காகர்ஃப் (gâGurf) முக்கியமானவர்கள். இவர்களுள் பென்ஸ் 1887 முதல் கார்களை உற்பத்தி செய்து விற்கத் தொடங்கினார். டன்லப் (Dunlop) என்ற அமெரிக்கர் 1888-ல் காற்றடைத்த சக்கரங்களைக் காரில் பொருத்தி ஒட்டு வதற்கும் வழி கண்டார். கார் உற்பத்தி முறைக்கு உதவிய மற்றோர் அமெரிக்கர் "போர்டு" (Ford, த.க.). இவர் 1903-ல் தம் மோட்டார் நிறுவனத்தை அமைத்தார். காரின் அமைப்பைச் சீர்திருத்தி உற்பத்தி முறையில் புதிய வழிகளைக் கையாண்டு, குறைந்த விலையில் இவர் கார்களை விற்கத் தொடங்கினார்.  
முதல் உலக யுத்தத்திற்குப் பிறகு காரின் அமைப்பிலும் உற்பத்தியிலும் பெரும் முன்னேற்றம் ஏற்படலாயிற்று. இப்போது ஒவ்வோராண்டும் புதுப்புது வடிவங்களில் கார்களைத் தயாரித்து வருகின்றனர். அவ்வப்போது உறுப்புக்களிலும் முன்னேற்றமான பல மாறுதல்களைச் செய்து வரு கிறார்கள். கார்களில் பல வசதிகளும் உள்ளன. வானொலி, தொலைபேசிமுதலிய சாதனங்களைக் காரில் பொருத்திக் கொள்ளலாம். காற்றுப் பதனாக்கம் (Air Condition) செய்யப்பட்ட கார்களும் உள்ளன. பந்தயத்திற்கெனத் தனிவகைக் கார்கள் உண்டு. இன்று இந்தியாவில் டில்லி, கல்கத்தா, பம்பாய், சென்னை ஆகிய இடங்களில் மோட்டார் கார் தயாரிக்கும் தொழிற்சாலைகள் உள்ளன. காரில் ஆயிரக்கணக்கான உறுப்புகள் உள்ளன. இவற்றுள் மிக முக்கியமானது எஞ்சின். இது உள்ளெரி எஞ்சின் (த.க.) வகையைச் சேர்ந்தது. பெட்ரோலிய எண்ணெயும் காற்றும் கலந்த கலவையை எரிக்கச் செய்து, கார் இயங்குவதற் கான சக்தியை இந்த எஞ்சின் உண்டாக்கு கிறது. பஸ், லாரி முதலியவற்றிலும் சிலவகைக் கார்களிலும் டீசல் எண்ணெய் எரிபொரு ளாகப் பயன்படுகிறது. மோட்டார் வண்டி களை ஒட்டுவதற்கு நல்ல பயிற்சி பெற்றுப் பின்னர் அதற்கான உரிமத்தையும்(Licence) பெற வேண்டும். உரிமம் இன்றி மோட்டார் வண்டிகளை ஒட்டுவது சட்டப்படி குற்றமாகும்.
# ஆப்பிரிக்க இலக்கியம்

**ஆப்பிரிக்க இலக்கியம்** (*African literature*) என்பது ஆப்பிரிக்காவில் இருந்து வரும் இலக்கியம், வாய்மொழி இலக்கியம் (" சொல் ") அல்லது ஆப்பிரிக்க மற்றும் ஆப்பிரிக்க-ஆசிய மொழிகளில் எழுதப்பட்டது. குடியேற்றவியத்திற்கு முந்தைய ஆப்பிரிக்க இலக்கியத்தின் எடுத்துக்காட்டுகள் குறைந்தபட்சம் கி.பி நான்காம் நூற்றாண்டிற்கு முந்தையதாக இருக்கலாம். *கெப்ரா நெகாஸ்ட்* அல்லது "புக் ஆஃப் கிங்ஸ்" என்பது மிகவும் பிரபலமான இலக்கிய நூலாகும்.  

குடியேற்ற காலத்தில் ஒரு பொதுவான கருப்பொருளாக அடிமைகள் பற்றிய கதை, பெரும்பாலும் மேற்கத்திய பார்வையாளர்களுக்காக ஆங்கிலம் அல்லது பிரெஞ்சு மொழியில் எழுதப்பட்டது. 1958 இல் வெளியிடப்பட்ட சினுவா அச்சிபேவின் *திங்ஸ் ஃபால் அபார்ட்*, குறிப்பிடத்தக்க உலகளாவிய விமர்சனப் பாராட்டைப் பெற்ற முதல் ஆப்பிரிக்க இலக்கியங்களில் ஒன்றாகும். குடியேற்ற காலத்தின் பிற்பகுதியில் ஆப்பிரிக்க இலக்கியம் விடுதலை மற்றும் சுதந்திரத்தின் கருப்பொருள்களை அதிகளவில் கொண்டிருந்தது.  

குடியேற்ற காலத்திற்குப் பிந்தைய இலக்கியம் பெருகிய முறையில் வேறுபட்டது. சில எழுத்தாளர்கள் தங்கள் தாய்மொழிகளுக்குத் திரும்பினர். பொதுவான கருப்பொருள்கள் கடந்த காலத்திற்கும் நிகழ்காலத்திற்கும் இடையிலான மோதல், பாரம்பரியம் மற்றும் நவீனம், சுயம் மற்றும் சமூகம், அத்துடன் அரசியல் மற்றும் வளர்ச்சி ஆகியவை அடங்கும். மொத்தத்தில், பெண் எழுத்தாளர்கள் சுதந்திரத்திற்கு முன்பு இருந்ததை விட இன்று ஆப்பிரிக்க இலக்கியத்தில் சிறப்பாகப் பிரதிநிதித்துவப்படுத்தப்படுகிறார்கள். இணையம் ஆப்பிரிக்க இலக்கியத்தின் நிலப்பரப்பையும் மாற்றியுள்ளது. இது ஒகடாபுக்ஸ் போன்ற மின்னணு வாசிப்பு மற்றும் வெளியீட்டு தளங்களின் எழுச்சிக்கு வழிவகுத்தது.  

## வாய்மொழி இலக்கியம்
வாய்வழி இலக்கியம் (அல்லது சொற்பொழிவு, உகாண்டா அறிஞரான பியோ சிரிமு) உருவாக்கிய சொல்) உரைநடை அல்லது வசனத்தில் இருந்தது. உரைநடை பெரும்பாலும் புராண அல்லது வரலாற்று மற்றும் பெரும்பாலும் தந்திரமான பாத்திரத்தின் கதைகளை உள்ளடக்கி இருந்தது. ஆப்பிரிக்காவில் உள்ள கதைசொல்லிகள் தங்கள் கதைகளைச் சொல்ல சில நேரங்களில் அழைப்பு மற்றும் பதில் நுட்பங்களைப் பயன்படுத்துகின்றனர். கவிதை ஒரு குறுகிய மற்றும் முரட்டுத்தனமான கதையை அடிப்படையாகக் கொண்ட ஒரு கதை கவிதையை விவரிக்கிறது. இதிகாசம், தொழில் வசனம், சடங்கு வசனம், ஆட்சியாளர்கள் மற்றும் பிற முக்கிய நபர்களின் புகழ் கவிதைகள் போன்றவை அடிக்கடி பாடப்படுகிறது: பாடகர்கள், சில சமயங்களில் " கிரிட்ஸ் " என்று அழைக்கப்படும் பகுதியுடன், தங்கள் கதைகளை இசையுடன் கூறுகின்றனர். காதல் பாடல்கள், வேலைப் பாடல்கள், குழந்தைப் பாடல்கள், எபிகிராம்கள், பழமொழிகள் மற்றும் விடுகதைகளுடன் அடிக்கடி பாடப்படுகிறது. இந்த வாய்வழி மரபுகள் ஃபுலா, சுவாகிலி, ஹவுசா மற்றும் வோலோஃப் உள்ளிட்ட பல மொழிகளில் உள்ளன.  

## குறிப்பிடத்தக்கஆப்பிரிக்க எழுத்தாளர்கள்

- சினுவா அச்சிபே (நைஜீரியா)
- சிமாமந்த நாகொசி அதிச்சி (நைஜீரியா)
- ஜே. எம். கோட்ஸி (தென் ஆப்பிரிக்கா
- நாடின் கார்டிமர் தென் ஆப்பிரிக்கா
- அப்துல்ரசாக் குர்னா (தன்சானியா)
- நகிப் மஹ்ஃபூஸ் (எகிப்து)
- நுகுகி வா தியங்கோ (கென்யா)
- ஆலன் பாட்டன் (தென் ஆப்பிரிக்கா)
- வோலே சொயிங்கா (நைஜீரியா)

## குறிப்பிடத்தக்கஆப்பிரிக்க கவிஞர்கள்

- சினுவா அச்சிபே (Nigeria)
- கேப்ரியல் ஒகரா (Nigeria)
- வோலே சொயிங்கா (Nigeria)

## இதையும் பார்க்கவும்

- ஆப்பிரிக்கத் திரைப்படத்துறை
# அய்யம்பேட்டை (திருவாரூர் மாவட்டம்)

**இந்தியா-தமிழ்நாடு,திருவாரூர் மாவட்டத்தில் திருவாரூர் தாலுகாவில் அய்யம்பேட்டை என்ற கிராமம் உள்ளது**.  

## விளக்கப்படங்கள்
ல் மக்கள் தொகை கணக்கெடுப்பின்படி,அய்யம்பேட்டையின் மக்கட் தொகை மொத்தம் 1,539 ஆண்கள்- 779  பெண்கள்- 760 . பாலின விகிதம் வேறுபாடு 976. கல்வியறிவு விகிதம்  81.34.
# இராமானுஜர் மணிமண்டபம்

, சேலம்]]  

**இராமானுஜர் மணிமண்டபம்** என்பது தமிழ்நாட்டின் சேலம் மாவட்டம், சேலம் ஊராட்சி ஒன்றியத்தில் உள்ள எருமபாளையம் ஏரிக்கரையில் இராமானுசருக்கு அவரது ஆயிரமாவது பிறந்த நாளையொட்டி அமைக்கப்பட்ட மணிமண்டபக் கோயில் ஆகும்.  

இராமாணுசர் மணிமண்டபக் கோயில், சேலம் நகரில் இருந்து 10 கிலோமீட்டர் தொலைவில், சேலம் உடையாப்பட்டி புறவழிச் சாலையில் எருமபாளையம் பேருந்து நிலையத்தில் இருந்து இரண்டு கிலோ மீட்டர் தொலைவில் அமைந்துள்ளது. மணி மண்டப வளாகத்தில் நுழைந்து படியேறிச் சென்றால் முதன்மை மண்டபத்தின் மீது பேருருவாக 18 அடி உயர திருமேனியாக இராமாணுசரின் சிலை அமைக்கப்பட்டுள்ளது. மணிமண்டப வளாகத்தில் ஈசான (வடகிழக்கு) மூலையில் திருவரங்க ரங்கநாதருக்கும், நைருதி (தென்மேற்கு) மூலையில் திருமலை திருவேங்கடமுடையானுக்கும், அக்னி (தென்கிழக்கு) மூலையில் காஞ்சி வரதராச பெருமாளுக்கும், வாயு (வடமேற்கு) மூலையில் மேலக்கோட்டை சம்பத்குமார சுவாமியையும் எழுந்தருளச் செய்துள்ளனர். மணிமண்டபம் மற்றும் பெருமாள் கோயில்கள் தினமும் காலை ஒன்பது மணி முதல் நண்பகல் 12 மணி வரையிலும், மாலை நான்கு மணி முதல் இரவு ஏழு மணி வரையிலும் திறக்கப்படுகிறது.  

இந்த மண்டபத்தில் உள்ள சிறப்புத் திரையரங்கில் பக்தர்களுக்கு இராமாணுசரின் வாழ்க்கை வரலாறு காண்பிக்கப்படுகிறது. குழந்தைகள் விளையாட சிறு பூங்கா, செயற்கை நீருற்று, நூலகம் ஆகியவையும் அமைக்கப்பட்டுள்ளன. 20 அடி உயர மணிமண்டபத்துக்கு செல்ல வயதானவர்களுக்கு மின்தூக்கி வசதி, வளாகத்தைச் சுற்றி வர மின்கல ஊர்தி போன்ற வசதிகள் உள்ளன.
# பூவணம்


**பூவணம்** இந்தியாவில், தமிழ்நாட்டில் தஞ்சாவூர் மாவட்டத்தின் தெற்குப் பகுதியில் உள்ள ஓர் ஊராகும். இக் கிராமம் பட்டுக்கோட்டை வட்டத்திற்கு உட்பட்டது. இது  காவேரிச் சமவெளியில் உள்ள அக்கினியாறு படுகையில் அமைந்துள்ள ஒரு கிராமமாகும். இந்த கிராமத்தின் கிழக்குப்பகுதி கீழ்பூவணம் என்றும் மேற்கு பகுதி மேல்பூவணம் என்றும் அழைக்கப்படுகிறது.  

## சொற்பிறப்பு
பூவணம் என்ற ஊரின்  பொருளாக "பூ ஏவுகணை" (வானவேடிக்கை) என வட்டார மொழியில் வழங்கப்படுகிறது.  

## புவியியல்
இந்தியாவின் தென்கிழக்கு கடற்கரையில் அமைந்துள்ள காவிரி சமவெளியில் பூவணம் என்ற இக்கிராமம் 10.21 ° N 79.16 ° E ("விக்கிமபியா") இல் அமைந்துள்ளது. தஞ்சாவூரிலிருந்து சுமார் 60 கிலோமீட்டர் தொலைவிலும்,   பட்டுக்கோட்டையிலிருந்து 12 கி.மீ.,தொலைவிலும் இக்கிராமம் அமைந்துள்ளது. பூவனத்தின் வடக்குப் பகுதியை அக்கினியாறு சூழ்ந்துள்ளது.  

## மக்கள் தொகை
2011 ஆம் ஆண்டு மக்கள் தொகை கணக்கெடுப்பின்படி, பூவணம் கிராமத்தின் மக்கள் தொகை 1,623 ஆகும்.   அதில் 784 பேர் ஆண்களும்,  839 பேர் பெண்களும்  உள்ளனர். பாலின விகிதம் 1070. கல்வியறிவு விகிதம் 67.60 ஆகும்.  

## பொருளாதாரம்

பூவணத்தின் பொருளாதாரம் முற்றிலுமாக உழவு வேளாண் சார்ந்ததாகும். விவசாயமும் அதன் சார்ந்த தொழில்களும் இங்குள்ள மக்களின் முக்கிய வாழ்வாதாரமாக உள்ளது. காவேரி நதிச் சமவெளியில் பூவணம் அமைந்துள்ளதால் தென்னை, பனை மற்றும் நெல் சாகுபடி போன்ற விவசாயப் பயிர்களை வளர்ப்பதற்கு ஏற்ற நிலம் அமைந்துள்ளது. எனவே பூவணம் கிராமத்தில் பயிரிடுதல் மற்றும் இதர விவசாயம் செய்யப்பட்டு வருகிறது. இந்த கிராமத்தின் அருகே நான்கு குளங்கள் அமைந்துள்ளது.  

## எல்லைகள்
கட்டையங்காடு, சோகனபுரம், செண்டாக்கோட்டை,எடுதணிவயல் மற்றும் பள்ளத்தூர் போன்ற கிராமங்கள் இந்த கிராமத்தின் எல்லைகளாக உள்ளது.  
## கோவில்கள்
- ஆகசா மாரியம்மன் கோவில்( யாதவா தெரு)
- ஸ்ரீ விஜய விநாயகர் கோவில் (யாதவா தெரு)
- ஸ்ரீ சித்தி விநாயகர் கோயில்
- அய்யனார்  கோயில்
- புஷ்ப புவனேஷ்வரர்   கோயில், அக்கினியாறுக்கு அருகாமையில் அமைந்துள்ளது..

## தேவாலயங்கள்
- .செயின்ட் சேவியர் ரோமன் கத்தோலிக்க திருச்சபை

## பள்ளிகள்
- பஞ்சாயத் யூனியன் தொடக்கப் பள்ளி, கீழ்பூவணம்.
- பஞ்சாயத்து யூனியன் தொடக்கப் பள்ளி, மேல்பூவணம்.
# மருதநல்லூர்

**மருதநல்லூர்** (Marudanallur) என்ற கிராமம் இந்தியாவின் தமிழகத்தில் தஞ்சாவூர் மாவட்டத்தில் உள்ள கும்பகோணம் ஒன்றியத்தில் உள்ளது. 2011-ன் கணக்கெடுப்பின்படி,மருதநல்லூரின் மொத்த மக்கள் தொகை 2605 பேர். இதில் 1333 பேர் ஆண்கள் ,1272 பேர் பெண்கள்.இவ்வூரின் பாலின விகிதம் 954 ,எழுத்தறிவு சதவீதம் 78.07.  

## மேற்கோள்
# பூச்சிகள் அருங்காட்சியகம், கோவை வேளாண் பல்கலைக்கழகம்

**பூச்சிகள் அருங்காட்சியகம்** என்பது தமிழ்நாட்டின், கோயமுத்தூர் மாவட்டத்தில் உள்ள வேளாண் பல்கலைக்கழகத்தில் உள்ள ஒரு அருங்காட்சியகமாகும்.  

இந்த அருங்காட்சியகமானது கோவை வேளாண் பல்கலைக்கழகத்தின் பூச்சி இயல் துறையால் ஆறாயிரம் சதுர அடியில் பிரம்மாண்டமாக அமைக்கப்பட்டுள்ளது. இந்த அருங்காட்சியகத்தில் இந்தியா மட்டுமின்றி, வங்கதேசம், இலங்கை, தாய்லாந்து, பாக்கித்தான் உள்ளிட்ட பல்வேறு நாடுகளைச் சேர்ந்த ஒரு லட்சத்திற்கும் அதிகமான பூச்சி இனங்களும், ஒட்டுண்ணிகளும் பார்வைக்கு வைக்கப்பட்டுள்ளன. இங்கு கண்ணாடிக் கூண்டில் பூச்சிகள் காட்சிப்படுத்தப்பட்டுள்ளன. பூச்சிகளுக்கு அருகே அதன் மேல்புறம் உள்ள எல்.இ.டி. திரையில், அந்தப் பூச்சிகளின் வகை, அவற்றின் நன்மை - தீமைகள், அவற்றை எந்தெந்த நாட்டில் பார்க்கலாம் உள்ளிட்ட விவரங்கள் தமிழ் மற்றும் ஆங்கிலத்தில் காட்டப்பட்டுள்ளன. மேலும் பூச்சிகளுக்காக வெளியிடப்பட்ட அஞ்சல் தலைகள், நாணயங்கள், அதை வெளியிட்ட நாடுகள், பூச்சிகள் குறித்து உலக அளவில் வெளிவந்திருக்கும் நூல்கள், தோண்டி எடுக்கப்பட்ட இரண்டு பெரிய கரையான் புற்றுகள் போன்றவை இந்த அருங்காட்சியகத்தில் பார்வைக்கு வைக்கப்பட்டுள்ளன. வெளிவாயிலில் தேனீக்கள் வளர்க்கும் பண்ணையும் உருவாக்கப்பட்டுள்ளது. இந்த அருங்காட்சியகமானது 2018 மார்ச் 26 அன்று தமிழக முதலமைச்சர் எடப்பாடி க. பழனிசாமியால் திறந்துவைக்கப்பட்டது.
# திசு தடிமனாதல் (மருத்துவம்)


**திசு தடிமனாதல்** (*sclerosis*) என்ற சொல் மருத்துவத்தில், (கிரேக்க வார்த்தை σκληρός "கடினமாதல்" - சில குறைபாடுகளின் பெயர்களில் ஸ்க்லெரோஸஸ் என்று அழைக்கப்படுகிறது)  பொதுவாக கட்டமைப்பு ரீதியான திசுக்கள் இணைப்பு திசுவுடன் மாற்றப்படுவதன் மூலம் ஏற்படுகின்ற ஒரு விறைப்பான அமைப்பு நிலை ஆகும்.ஓர் அமைப்பு தடித்த தோல் மாற்றங்கள் அல்லது தடித்த தோல் சிதைவுகளைக் அடைவதையே ம் இந்த திசு தடிமனாதல் செயல்முறை குறிக்கிறது.  

திசு தடிமனாதல் நோய்த்தொற்று உள்ள நோயாளியின் பொதுவான மருத்துவ நிலைகள் பின்வருமாறு:  
- அமையோடிரோபிக் பக்கவாட்டு திசு தடிமனாதல்;  சில நேரங்களில், லு கெஹிக்ர்க் நோய் என அழைக்கப்படும் இது  இயக்க நரம்புகளில் ஏற்படும் ஒரு முற்போக்கான, குணப்படுத்த இயலாத, மரண நோய்.
- தமனிக்கூழ்மைத் தடிப்பு ;கொலஸ்டிரால் போன்ற கொழுப்புப் பொருட்கள் தமனிகளில் படிவதால் கடினத்தன்மை ஏற்படுதல்
- தடித்த கிளாமருலஸின் குவிந்த பகுதி; இது சிறுநீரகத்தின் வடிகட்டி முறையை பாதிக்கும் ஒரு வகை நோய். இது கிளாமருலஸ் பகுதியில் கடுமையான வடுக்களை  ஏற்படுத்தி  குழந்தைகள் மற்றும் வளர் இளம்பருவத்தினரிடையே நெப்ரோடிக் நோய் அறிகுறிகளும் பெரியவர்களில் சிறுநீரக செயலிழப்புக்கும் முக்கிய காரணமாக உள்ளது.
- ஹிப்போகாம்பல் திசு தடிமனாதல்;தற்காலிக மயிர் கால்-கை வலிப்பு கொண்ட தனிநபர்களில்  மூளை சேதம் அடிக்கடி காணப்படுகிறது.
- லைக்கன் திசு தடிமனாதல் ; ஆண் மற்றும் பெண்குறிகளின் இணைப்புத் திசுக்களை கடினமாக்கும்   ஒரு தன்னுடல் தாங்குதிறன் நோய்.
- தண்டுவட மரப்பு நோய்,அல்லது குவிந்த திசு தடிமனாதல் ஒருங்கிணைப்புகளை பாதிக்கும் மத்திய நரம்பு மண்டல நோய்கள் .
- எலும்புத்திசு தடிமனாதல், எலும்பு அடர்த்தி கணிசமாக அதிகரித்துள்ள நிலையில், ரேடியோகிராஃப்களில் அதிகமான வெளிச்சம் ஏற்படுதல்
- செவித்திசு தடிமனாதல் , காதுகளின் ஒரு நோய்.
- சீரான திசு தடிமனாதல் (முற்போக்கான அமைப்பு ஸ்கிளீரோடெர்மா), ஓர் அரிய, நாள்பட்ட  தோலைப் பாதிக்கும் நோய், மற்றும் சில நேரங்களில் இரத்த நாளங்கள் மற்றும் உள் உறுப்புகளில்.
- நாளங்களில் திசு தடிமனாதல்; பல்வேறு அமைப்புகளை பாதிக்கும் ஓர் மரபியல் நோய்a
- முதன்மை திசு தடிமனாதல் ; மீண்டும் மீண்டும் ஏற்படும் வீக்கம் மற்றும் வடுக்களால் பித்த நாளம் கடினமாதல்
- முதன்மை பக்கவாட்டுத்திசு தடிமனாதல் ;, இயக்கத்தசைகள் பலவீனமடைதல்
கல்லீரல் திசு தடிமனாதல்  என்பதே கல்லீரல் பாதிப்பு  

## பார்வை நூல்கள்
# கட்டுமரம்

, சென்னையில் ஒரு *கட்டுமரம்*]]  
ஒரு *கட்டுமரம்*]]  
**கட்டுமரம்** (Catamaran) என்பது ஒரே அளவிலான பட்டை உறிக்கப்பட்ட இரண்டு மரக்கட்டைகளை இணையாக இணைத்து வைத்து கட்டப்பட்டதொரு படகு ஆகும். இதனுடைய நிலைத்தன்மையானது நீளமான கழியைக் கொண்டு படகை செலுத்துபவரால் கட்டுப்படுத்தப்படுகிறது. கட்டுமரம் என்பது ஒரு தமிழ்ச்சொல் ஆகும். இதனை ஆங்கிலேயர்கள் ``கேட்டமரன்’’ பெயரிட்டு அழைத்தார்கள். கட்டுமரம் என்பதற்கு ``மரங்கள் ஒன்றாகக் கட்டப்பட்ட’’ என்பது பொருளாகும். அளவில் சிறிய கட்டுமரங்கள் முதல் பெரிய கட்டுமரங்கள் வரை தற்போது பயன்படுத்தப்பட்டு வருகின்றன.
# பிராட்டியூர்



**பிராட்டியூர்** என்பது தமிழ்நாட்டின் திருச்சிராப்பள்ளி மாவட்டம், திருச்சிராப்பள்ளி மாநகராட்சியின் 40-ஆவது வார்டில் உள்ள ஒரு நகரப் பகுதியாகும்.  

திருச்சி மேற்கு வட்டத்தில் உள்ள **பிராட்டியூர் கிழக்கு** மற்றும் **பிராட்டியூர் மேற்கு** என இரண்டு வருவாய் கிராமங்களாக உள்ளன.  பிராட்டியூர் வார்டில் பிராட்டியூர் கிழக்கு, பிராட்டியூர் மேற்கு மற்றும் **இராம்ஜி நகர்** பகுதிகள் உள்ளடக்கியது. இங்கு *இரட்டைமலை ஒண்டிகருப்பு கோவில்* மற்றும் *ஆலங்குளம் முத்துமாரி அம்மன் கோயில்* உள்ளது. பிராட்டியூரில் திருச்சி மேற்கு வட்டார போக்குவரத்து அலுவலகம் அமைந்துள்ளது. இதன் பதிவு எண் TN-45.
# மன அபாக்கஸ்

**மன அபாக்கஸ் ** என்பது மனக்கணக்கீட்டு முறையாகும். ஆணிமணிச்சட்டம் பயன்படுத்தாமல் நேரடியாக விடை கணக்கீடு செய்யும் ஒரு முறையாகும்.. வேகமான முறையில் கணக்கீடு செய்ய இது ஒரு சிறந்த முறையாகும்..  

உதாரணமாக, அனைத்து ஜப்பானிய சோரோபன் சாம்பியன்ஷிப்பில் ஃப்ளாஷ் அன்ஜன் நிகழ்ச்சியில், சாம்பியன் டீகோ சாசானோ பதினைந்து மூன்று இலக்க எண்களை வெறும் 1.7 வினாடிகளில் சேர்க்க முடிந்தது.. இந்த முறை சீனா, சிங்கப்பூர், தென் கொரியா, தாய்லாந்து, மலேசியா, ஜப்பான் மற்றும் இந்தியாவில் பிரச்சாரம் செய்யப்படுகிறது. மனக் கணிப்பு மற்றும் மனத் திறன் மேம்படுத்த, பதில் வேகம், நினைவக சக்தி, மற்றும் செறிவு அதிகரிப்பு கூறப்படுகிறது. சீனா, ஜப்பான், தென் கொரியா, மற்றும் அபாகஸ் தினசரிகளைப் பயன்படுத்தும் பல மூத்த மற்றும் பலவந்தமான பயனற்ற பயனர்கள் இயற்கையாகவே அபாக்கஸைப் பயன்படுத்துவதில்லை. கூடுதலாக, கழித்தல், பிரிவு மற்றும் பெருக்கல் ஆகியவற்றை செய்ய நிலையான அபாசிஸ் பயன்படுத்தப்படலாம்; சதுர-வேர்கள் மற்றும் கன மூலங்களைப் பிரித்தெடுக்க, அபாக்கஸ் பயன்படுத்தப்படலாம்.
# ரோசனம்



**ரோசனம்** (Rosin) என்பது ஒரு வகை பிசின். இது எளிதில் நொறுங்கக் கூடிய திண்மப் பொருள். ஆம்பர் நிறத்திலிருந்து கருப்பு நிறம் வரையில் உண்டு. பென்சீன், ஈதர், ஆல்கஹால் போன்ற கரிம நீர்மங்களில் கரையும். நீண்ட இலைகளுள்ள பைன் மரத்திலிருந்து கிடைக்கும் பின்னரக்கு (Oleoresin) கலவைப்பொருளை வாலைவடித்துக் கிடைக்கப் பெறுகிறது. வாலைவடிக்கும்போது நீராவியுடன் வெளிவருவது டர்ப்பன்டைன் (Turpentine) தைலம். தைலம் முழுவதும் வடிந்தபின் எஞ்சி நிற்கும் திடப்பொருள் ரோசனம் எனப்படும். இதை மெருகூட்டிகள் (Polishes), வர்ணம் முதலியவைகளின் உற்பத்தியில் பயன்படுத்துகிறார்கள். காகிதத்திற்குப் பசை பபோடவும் (Sizing), வயலின் இசைக்கருவியை மீட்டும் வில்லில் பூசவும், வழுக்கிவிடக்கூடிய பரப்பை வழுக்காமலிருக்குமாறு செய்யப் பூசவும் ரோசனம் பயன்படுகின்றது.
# மலைக் குறிக்கோடுகள்



**மலைக்குறிக் கோடுகள்** என்பது மலைகளின் பக்கங்களின் சரிவு நோக்கி உச்சியிலிருந்து அடிவரை விட்டுவிட்டு வரையப்படும் சிறுசிறு கோடுகளாகும். இவை நீரோடும் திசையில் குறிக்கப்படும். இக்கோடுகள் வண்சரிவில் நெருக்கமாகவும் மென் சரிவில் இடைவெளி விட்டும் அமைகின்றன. சம நிலங்களில் இக்கோடு வரையப்படுவதில்லை. இம்முறையிலுள்ள குறைப்பாடுகளென்னவெனின் இவை நிலத்தின் பொதுவான சரிவைக்கூறுமேயல்லாது சரிவின் அளவையோ ஓரிடத்தின் உண்மையான உயரத்தையோ கூறாது. பீடபூமிகளும் தாழ்சமவெளிகளும் கோடுகளற்றுக் காணப்படுவதால் வேறுபாடு தொியாது.மேலும் மேப்பில் மலைக்குறிக் கோடுகள் நெருக்கமாக வரையப்படுவதால் பிற விவரங்களைக் குறிக்க முடிவதில்லை. எனவே பெரும்பாலும் இவற்றை இயற்கையமைப்பை மட்டுமே குறிக்கும் படங்களில் பயன்படுத்துவா்.
# ஆடு வகைகள்


## ஆடு வகைகள்
### கோயம்புத்தூர் ஆடு, செங்கம் ஆடு
இவற்றின் ரோமம் வெகு மட்டமான கம்பளிகள் நெய்யப் பயன்படுகிறது.  
### பால்கி அல்லது ஹஸ்தனகிரி ஆடு
இது பாகிஸ்தானைச் சேர்ந்த வடமேற்கு மாகாணத்திலும் ஆப்கானிஸ்தானத்திலும் உள்ளது. வாலில் கொழுப்புச் சேர்ந்து மூட்டை போலிருக்கும். ரோமத்திற்கும் இறைச்சிக்கும் ஏற்றது.  
### நெல்லூர் ஆடு
நெல்லூர், குண்டுர் மாவட்டங்களில் உள்ளது.  
### மண்டியா ஆடு, ஹாசன் ஆடு
இவை மைசூர் பீடபூமியைச் சேர்ந்தவை. ஊனுக்கு உயர் வான ஜாதிகளென்று கருதப்படுகின்றன.  

**மைலம்பாடி ஆடு** கோவை மாவட்டத்தில் உள்ளது.  

**மேச்சேரி** ஆடு சேலம் மாவட்டத்தில் உள்ளது.  

### வெள்ளாடுகள்
இவை பாலுக்காக அதிகமாக மதிக்கப்பட்டு வருகின்றன. ஆயினும் ரோமத்திற்காக வளர்க்கப்படும் வெள்ளாடும் உண்டு. உலகப் புகழ்பெற்ற மொகேர்(Mohair) என்னும் துணி நெய்ய மிக மிருதுவான ரோமம் தரும் வெள்ளாட்டிற்கு அங்கோரா ஆடு என்று பெயர்.  
### நியூபியன் ஆடு
இது எகிப்தைச் சேர்ந்த நியூபியா என்னுமிடத்திலும், அபிசீனியாவிலும் காணலாம். கொம்புகள் இல்லை. கீழ்த்தாடைகள் சற்று நீண்டிருக்கும். காதுகள் நீண்டு தொங்கிக் கொண்டிருக்கும். நிறம் சிவப்பு அல்லது கறுப்பு, பாலுக்கு ஏற்றது.  
### மால்ட்டா ஆடு
இது மால்ட்டா தீவைச் சேர்ந்தது. 2.5 அடி உயரமுள்ளது. கொம்புகளில்லை. நிறம் வெண்மை, காதுகள் நீண்டு தொங்காமல் பக்கவாட்டில் தூக்கிநிற்கும். பாலுக்கு ஏற்றது. சுவிட்ஸர்லாந்து நாட்டிலே பாலுக்குச் சிறந்த சில ஜாதி ஆடுகளிருக்கின்றன. அவைகளுள் முக்கியமானவை.  
### டாகென்பர்கு ஆடு
சாதாரணமாகச் சிவப்பு நிறம் உடையது. கால்களும், காதுகளும், வெண்ணிறம். முகத்திலும் தலைப்பாகத்திலும் இரண்டு வெண்ணிறமுள்ள கோடுகள் உண்டு.  
### சானே ஆடு
இவ்வகை ஆடுகளுக்கு கொம்புகளில்லை. பால் அதிகமாகக் கொடுக்கும்.  
### ஆல்ப்பைன் ஆடு
ஆல்ப்ஸ் மலைப் பிரதேசத்தைச் சேர்ந்தது. பாலுக்கு உகந்தது.  
### ஜம்னபாரி ஆடு
இது உத்திரப்பிரதேசத்தைச் சேர்ந்தது ; பருத்தது. மூக்கு வில் போல் வளைந்திருக்கும் ; ஓர் அடி நீளமுள்ள, தொங்குகின்ற காதுகளுடையது. சிவப்பும் கறுப்பும் கலந்த நிறம், பாலுக்கும் ஊனுக்கும் உகந்த ஜாதி.  
### சூரத் ஆடு
இது சூரத்துப் பிரதேசத்தைச் சுற்றியுள்ளது. மட்டமானது. வெண்ணிறம் கொண்டது. கொம்பற்றது. பால் அதிகமாகக் கொடுக்கும் கடாவுக்குத் தாடியுண்டு.  
### தலைச்சேரி அல்லது மலையாள ஆடு
இது பல நாட்களாக வளர்க்கப்பட்டு வரும் கலப்பு ஜாதி ஆடு. சூரத், நியூபியன் முதலிய ஆடுகளுக்கும் உள்நாட்டு ஆடுகளுக்கும் பிறந்தது; வெண்மையும் கறுப்பும் கலந்த நிறம், நாள் ஒன்றுக்கு 1 முதல் 1.25 படி பால் கொடுக்கும்.
# அலிப்பூர்துவார் மக்களவைத் தொகுதி


**அலிப்பூர்துவார் மக்களவைத் தொகுதி** (*Alipurduars - Lok Sabha constituency*) என்பது மேற்கு வங்கத்தில் உள்ள ஒரு இந்திய நாடாளுமன்ற மக்களவைத் தொகுதி ஆகும். இந்தத் தொகுதி பழங்குடியினருக்கு ஒதுக்கப்பட்டுள்ளது.  

## சட்டமன்ற தொகுதி
எல்லை நிர்ணய ஆணையத்தின் உத்தரவின்படி, மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக, நாடாளுமன்றத் தொகுதி எண். 2 அலிபுர்டுவார்கள், பட்டியலிடப்பட்ட பழங்குடியினருக்கு (ST) ஒதுக்கப்பட்ட தொகுதியாக உள்ளது. இந்த மக்களவைத் தொகுதி 2009 ஆண்டு முதல் பின்வரும் சட்டமன்றப் பிரிவுகளைக் கொண்டுள்ளது:  

மேற்கு வங்கம், அலிப்பூர்துவார் நாடாளுமன்றத் தொகுதியில் உள்ள சட்டமன்றத் தொகுதிகள்:  

- துபாங்கஞ்ச் சட்டமன்றத் தொகுதி (எண். 9)
- குமார்கிராம் (ப. இ.) சட்டமன்றத் தொகுதி (எண். 10)
- கல்சினி (பழங்குடி இ.) சட்டமன்றத் தொகுதி (எண். 11)
- அலிபுர்துவார் சட்டமன்ற தொகுதி (எண். 12)
- பலகட்டா (ப. இ.) சட்டமன்றத் தொகுதி (எண். 13)
- மதரிகாத் (பழங்குடி இ.) சட்டமன்றத் தொகுதி (எண். 14)
- நாக்ராகட்டா (பழங்குடி இ.) சட்டமன்றத் தொகுதி (எண். 21)

## நாடாளுமன்ற உறுப்பினர்கள்
| ஆண்டு | நாடாளுமன்ற உறுப்பினர் | கட்சி |
| --- | --- | --- |
| 1977 | பியாஅசு திர்கே |  |
| 1980 |  |  |
| 1984 |  |  |
| 1989 |  |  |
| 1991 |  |  |
| 1996 | ஜோக்சிம் பாக்லா |  |
| 1998 |  |  |
| 1999 |  |  |
| 2004 |  |  |
| 2009 | மனோகர் திர்கே |  |
| 2014 | தசரத் திர்கே |  |
| 2019 | ஜான் பர்லா |  |
# காப்மன் வோல்டாமீட்டா்

**காப்மன் வோல்டாமீட்டா்** (*Hofmann voltameter*) என்பது 1866ஆம் ஆண்டில் ஆகத்து வில்கெல்ம் வான் காப்மேன் (1818-1892) என்பவரால் கண்டுபிடிக்கப்பட்ட தண்ணீரை மின்னாற்பகுப்பு செய்வதற்கான ஒரு கருவியாகும். இந்த ஆய்கருவியைப் பயன்படுத்தி நீரின் பருமன் அளவு இயைபைக் கண்டறியலாம். சற்றே கந்தக அமிலம் கலந்த நீரில் மின்னோட்டத்தை செலுத்தும் போது நீரானது மின்னாற் பகுக்கப்பட்டு நோ்மின் வாயில் உயிரகமும் எதிா்மின் வாயில் நீரகமும் கிடைக்கின்றன.  

இதில் மூன்று செங்குத்தான கண்ணாடிக் குழல்கள் அடியில் இணைக்கப்பட்டுள்ளன. உள் குழல் சற்றே கந்தகம் கலந்த நீரை ஊற்ற திறந்துள்ளது. இந்தத் தாழ் அடர்த்தி அமிலநீர் மின்கடத்துமையைக் கூட்டி, மின்சுற்று இணைந்திருக்கவும் உதவுகிறது. இரு பக்கக் குழல் ஒவ்வொன்றிலும் அடியில் பிளாட்டின மின்முனை வைக்கப்படுகிறது; இதில் ஒன்று மின்வாயிலின் நேர்முனையிலும் மற்றொன்று எதிர் முனையிலும் இணைக்கப்படுகின்றன. மின்னோட்டம் காப்மன் வோட்டாமீட்டர் வழியாகப் பாயும்போது, நேர் மின்முனையில் வளிம உயிரகமும் எதிர்முனையில் வளிம நீரகமும் சேர்கின்றன. ஒவ்வொரு வளிமமும் நீரை இடம்பெயரச் செய்து வெளிப்பக்கக் குழல்களின் மேற்பகுதியில் திரள்கின்றன.  

வளிமங்கள் திரளும் குழல்கள் அளவீடு குறிக்கப்ப்ட்டவை. எனவே, அவற்றில் திரளும் வளிமத்தின் பருமனைக் கண்டுபிடிக்கலாம். நீரின் பருமன் இயைபும் நிறை அல்லது பொருண்மை இயைபும் பொருண்மைச் சதவீத இயைபும் பின்வருமாறு:  

பருமன் அளவு இயைபு H : O = 2 : 1  

பொருண்மை இயைபு H : O = 2 : 16  

பொருண்மைச் சதவீத இயைபு H = 11.11 % O = 88.89 %  

## பெயர்
பாரடே பயன்படுத்திய "வோல்ட்டா- எலெக்ட்ரோமீட்டர்" என்ற சொல்லை ஜான் பிரெடெரிக் டானியல் "வோல்டா மீட்டர்" எனச் சுருக்கி வழங்கினார்.  

## பயன்கள்
வளிமப் பருமனில் இருந்து அமிஅப்பின் ஊடாக பாய்ந்த மின் அளவைக் கணக்கிடலாம். தாமசு எடிசன் இவ்வகை வோல்ட்டாமீட்டரை மின்னளவிகளாகப் பயன்படுத்தினார்.  

பருவேதியியல் இயைபுசார் நெறிமுறைகளைச் செயல்முறையில் விளக்க காப்மன் வோல்ட்டாமீட்டர்கள் பயன்படுகின்றன. மின்முனைகளில் திரளும் நீரக, உயிரகப் பருமன்களின் விகிதம் 2:இ ஆக அமைவது நீரின் வேதியியல் சமன்பாட்டை, H<sub>2</sub>O நிறுவுகிறது. இது இருவளிமங்களும் மூலக்குறு வடிவில் அமைந்தால் மட்டுமே உண்மையாகும். நீரகம் தனி அணுவாகவும் உயிரகம் இரட்டையணு மூலக்கூறாகவும் அமைந்தால் பருமன விகிதம் 4:1 ஆக அமையும்..
# மும்மொழிக் கொள்கை

**மும்மொழிக் கொள்கை** என்பது  1968ஆம் ஆண்டு இந்திய அரசின் கல்வி அமைச்சகத்தால், மாநிலங்களுடன் கலந்தாலோசித்து உருவாக்கப்பட்டது. 1968 தேசியக் கொள்கை முடிவின்படி "இந்தி, ஆங்கிலம் மற்றும் நவீன இந்திய மொழி (முன்னுரிமை தென்னிந்திய மொழிகளில் ஒன்று) இந்தி பேசும் மாநிலங்களில், இந்தி, ஆங்கிலம் மற்றும் இந்தி பேசாத மாநில மொழி ஒன்று என்பதாகும்.  

தென்னிந்தியாவின் இந்தி பேசாத மாநிலங்களான கர்நாடகம், ஆந்திரம் மற்றும் முக்கியமாகத் தமிழகம் ஆகியவற்றின் கோரிக்கைகளுக்கு விடையளிக்கும் வகையில் இந்தக் கொள்கை வகுக்கப்பட்டது. முன்னாள் முதலமைச்சர் சி.என்.அண்ணாதுரையின் முயற்சியால் மூன்று மொழிக் கொள்கை தமிழகத்தில் பின்பற்றப்படவில்லை.  

## வரலாறு
இந்த மும்மொழிக் கொள்கைப் பரிந்துரையானது பல்கலைக்கழக மானியக்குழுவால் முதன்முதலில் 1948-49இல் தரப்பட்டது. பெல்ஜியம் மற்றும் சுவிட்சர்லாந்து போன்ற பிற பன்மொழி நாடுகளின் முன்னோடிகளை மேற்கோள் காட்டி இது பரிந்துரைக்கப்பட்டது. என்றாலும் இந்தியாவில் மூன்று மொழிகளைக் கட்டாயமாகப் படிக்க வேண்டியது தேவைப்படவில்லை என்று பல மாநிலங்களில் கருதப்பட்டது. நவீன இந்தி ஒரு சிறுபான்மை மொழி என்பதை ஏற்றுக் கொண்டாலும், கன்னடம், தெலுங்கு, தமிழ், மராத்தி, பெங்காலி, பஞ்சாபி, மலையாளம், குஜராத்தி போன்றவற்றைவிட மேன்மை கொண்ட மொழியாக அது இல்லை. என்றாலும்   ஒவ்வொரு இந்திய மாநிலமும் கூட்டாட்சிச் செயல்பாடுகளில் பங்கேற்கக்கூடிய வழிமுறையாக ஆங்கிலத்துக்கு மாற்றாக இந்தியைக் கொண்டுவர இந்தி ஆணையம் மேலும் பரிந்துரைத்தது.  

## திறனாய்வு
1967-69 காலப்பகுதியில் தமிழக முதல்வராக இருந்த சி.என்.அண்ணாதுரை, தமிழ்நாட்டில் இந்தி கற்க வேண்டிய கட்டாயத்தை எதிர்த்தார், "வெளி உலகத்துடன் எங்களை இணைக்க ஆங்கிலம் இருக்கும்போது அதுவே இந்தியாவுக்குள்ளும் இணைப்பு மொழியாக இருக்க வல்லது. இது எப்படியென்றால் பூனை செல்ல ஒரு பெரிய துளை இருக்கும் போது பூனைக்குட்டி செல்ல என்று சுவரில் தனியாக ஒரு சிறிய துளை போடுவதைப் போன்றது. பூனைக்கு உள்ள பெரிய துளையே பூனைக்குட்டி செல்லவும் போதுமானது என்றார்.  

இந்த மும்மொழி கொள்கையின் தோல்வியைக் கல்வியாளர்கள் குறிப்பிட்டுள்ளனர். ஹோவர்ட் பல்கலைக்கழகத்தின் அரசியல் அறிவியலாளர் பிரையன் வெய்ன்ஸ்டீன், "இந்தியல்லாத மொழி பேசும் மாநிலங்கள் (1968) இந்த உத்தரவைப் பின்பற்றவில்லை" என்று கூறினார். 1986 ஆண்டைய தேசியக் கல்விக் கொள்கை 1968 மொழிக் கொள்கையை மீண்டும் வலியுறுத்தியது.
# கல்லொவ்ஸ்

**கல்லோவ்ஸ்** (Callows)  என்பது அயர்லாந்தில் உள்ள ஒரு நீர்த்தடம் ஆகும். பருவ காலங்களில் புல்வெளி சூழ்நிலைமண்டலமானது ஆற்றுப்படுக்கைகளில் வெள்ளச் சமவெளிகளை உருவாக்குகிறது.  

## எடுத்துக்காட்டுகள்
- ஷானோன் கால்லோஸ்
- சக் கால்வஸ் ஆறு
- லிட்டில் ப்ரோஸ்னா கால்லோஸ்
- லுக் ஈடின்
- க்ளான், கவுண்டி கில்கென்னி

## இலக்கிய குறிப்புகள்
- Patrick Deeley's novel *The Lost Orchard* deals with the protection of "The Callows", a marshy area.
# டாம்பா விரிகுடா


**டாம்பா விரிகுடா** என்பது வட அமெரிக்காவில் உள்ள ஒரு விரிகுடா ஆகும். இது மெக்சிகோ வளைகுடாவின் ஒரு பகுதியாக அமெரிக்காவின் மேற்கு புளோரிடா வரை பரவியுள்ளது. இவ்விரிகுடா 27.45° வடக்கு, 82.35° மேற்கில் அமைந்துள்ளது. இது 40 கி.மீ. நீளத்தையும் 7.12 மீ. அகலத்தையும் கொண்டுள்ளது. பினெல்லாஸ் முந்நீரகத்தால் இவ்விரிகுடாவின் ஒரு பகுதி மேற்கில் தனியாக உள்ளது. மற்றொரு நிலப்பகுதி தெற்காக இவ்விரிகுடாவின் நடுப்பகுதி வரை சென்று மேற்கில் பழைய டாம்பா விரிகுடாவும் கிழக்கில் ஹில்ஸ்ப்ரோ விரிகுடாவும் உருவாகக் காரணமாகிறது. இவ்விரிகுடா மேற்கில் அமைந்துள்ள செயின்ட் பீட்டர்ஸ்பேர்க் நகருக்கும், வடகிழக்காக அமைந்துள்ள டாம்பா நகருக்கும் உல்லாச இடமாகவும், வணிக இடமாகவும் விளங்குகிறது.  

பண்பிலோ தே நோர்வேஸ் 1528 ஆம் ஆண்டு ஏப்ரல் மாதம் இவ்விரிகுடாவைக் கண்டுபிடித்தார். ஹெர்மண்டோ தே சோடா என்னும் ஸ்பெயின் நாட்டுத் தோட்ட வல்லுநர் 1539 ஆம் ஆண்டு மே மாதம் 25 ஆம் நாள் இவ்விரிகுடாவுக்கு வந்த பின் அமெரிக்க தென் கிழக்குப் பகுதி வழியாக பயணம் செய்தார்.  

# மேற்கோள்
# குழிபிறை



**குழிபிறை** என்பது இந்தியாவில் உள்ள தமிழ்நாட்டில் புதுக்கோட்டை மாவட்டத்தில் திருமயம் வட்டாரத்தில் உள்ள குழிபிறை ஊராட்சிக்குட்பட்ட ஒரு சிற்றூர் ஆகும்.  

இந்த ஊர் புதுக்கோட்டையில் இருந்து மேற்காக 25 கி.மீ தொலைவில் அமைந்துள்ளது. இவ்வூர் திருமயத்தில் இருந்து 14 கி.மீ தொலைவிலும், திருச்சியில் இருந்து 60 கி.மீீ தொலைவிலும் அமைந்துள்ளது. சென்னை நகரில் இருந்து 415 கி.மீ தொலைவில் அமைந்துள்ளது.  

## அஞ்சல் குறியீட்டு எண்
குழிபிறை அஞ்சல் குறியீட்டு எண் 622 402  

## சுற்றியுள்ள கிராமங்கள்
சேவலூர் ( 3கீ.மீ ), மேலப்பனையூர் ( 4கீ.மீ ), அரசமலை ( 6கீ.மீ ), குலமங்களம் ( 6கீ.மீ ), மிதிலைப்பட்டி ( 6கீ.மீ ) போன்ற கிராமங்கள் குழிபிறையைச் சுற்றி உள்ளன.குழிபிறைக்கு கிழக்கே புதுக்கோட்டை  மாவட்டமும்,  மேற்கே பொன்னமரவதியும், வடக்கே அன்னவாசல் ஊரும், தெற்கே வி.லெட்சுமிபுரமும் உள்ளன.  

## சுற்றியுள்ள நகரங்கள்
புதுக்கோட்டை, காரைக்குடி, நத்தம், சிவகங்கை ஆகியவை.
# அமர்நாத் தாக்குதல், 2017

பயணம்]]  

**அமர்நாத் தாக்குதல், 2017** என்பது அமர்நாத் புனிதப் பயணம் மேற்கொண்டிருந்த இந்து மதப் பயணிகளைக் குறிவைத்து நடத்திய தாக்குதலாகும். 10 ஜூலை 2017 அன்று காஷ்மீர் பள்ளத்தாக்கில் இத்தாக்குதல் நடைபெற்றது. இத்தீவிரவாதத் தாக்குதலில் ஏழு மக்கள் கொல்லப்பட்டனர். கொல்லப்பட்டவர்கள் இந்தியாவின் குஜராத் மாநிலத்தைச் சார்ந்தவர்களாவார். கொல்லப்பட்டவர்களில் அறுவர் பெண்களாவார். மேலும் 19 பேர் காயமடைந்தனர். இத்தாக்குதல் லஷ்கர்-ஏ-தொய்பா தீவிரவாதிகளால் நடத்தப்பட்டிருக்கலாம் என ஜம்மு காஷ்மீர் பாதுகாப்புத் துறையினர் தெரிவித்தனர்.  

## பின்புலம்
48 நாட்கள் வருடாந்திரப் புனித யாத்திரை 6,00,000 மக்களால் 130 அடி பனி லிங்கத்தைத் தரிசிக்க 12,756 அடி உயர இமயமலையில் மேற்கொள்ளப்பட்டது. இந்த புனித யாத்திரையினால் வசூலிக்கப்படும் வரியானது மாநில அரசிற்கு வருவாயை ஈட்டுவதாக இருந்தது. இதைச் சீர்குலைக்கும் விதமாய் காஷ்மீரிய இஸ்லாமிய தீவிரவாதக் குழுக்கள் பல முறை பயணிகள் மீது தாக்குதல் நடத்தி உள்ளனர். இதன் தொடர்ச்சியாய் இந்த வருடத் தாக்குதலும் நடத்தப்பட்டது.
# சங்கீத நாடக அகாதமி


**சங்கீத நாடக அகாதமி ** (*Sangeet Natak Akadem*i, தேவநாகரி: *संगीत नाटक अकादेमी</big>* அல்லது தமிழில் ‘இசை, நடனம் மற்றும் நாடக தேசிய மன்றம்’ இந்திய அரசால் நிகழ்த்து கலைகளுக்காக நிறுவப்பட்டுள்ள தேசியளவிலான அகாதமியாகும். 1952ஆம் ஆண்டு இந்திய அரசாங்கத்தால் கல்வி அமைச்சக்கத்தின் கீழ் புது டெல்லியில் அமைக்கட்ட இந்த மன்றத்தின் முதல் மன்றத்தலைவராக பி. வி. ராஜமன்னார் நியமிக்கப்பட்டார். இதன் திறப்புவிழா சனவரி 28, 1953 அன்று அன்றைய இந்தியக் குடியரசுத் தலைவர் இராஜேந்திரப் பிரசாத் அவர்களால் நாடாளுமன்ற வளாகத்தில் நடந்தது. இம்மன்றத்தின் கூட்டாளராகச் சேர்ப்பு மற்றும் விருதுகள் பெருமையும் சிறப்பு மிக்கனவாகவும் கருதப்படுகின்றன. இந்த சங்கீத நாடகக் கழகம் சுய நிர்வாகப் பொறுப்புள்ளது. பொதுக் குழு, செயற் குழு, நிதிக் குழுவால் அவ்வப்போது நியமிக்கப்படும் சிறப்புக் குழுக்கள் இவற்றின் மூலம் இக்கழகத்தின் நிர்வாகம் நடைபெறுகின்றது.  

## குறிக்கோள்
இசை, நாட்டியம், நாடகம் ஆகிய கலைகளை ஊக்கி வளர்ப்பதே இதன் முக்கிய குறிக்கோள் ஆகும்.  

## பணிகள்
1. அழகுக் கலை நிறுவனங்கள் பலவற்றிற்கு மானியம் வழங்குவதும், ஆராய்ச்சிக்கு வழி வகுப்பதும், பயிற்சி நிலையங்களை நிறுவுவதும், கருத் தரங்குகளை அமைப்பதும், விழாக்களை நடத்துவதும் இக்கழகத்தின் பணிகள். இசை, நாட்டியம், நாடகம் இவற்றில் வெளியாகக்கூடிய அரிய நூல்களுக்குப் பண உதவியும் அளித்து வருகின்றது.
1. நாடோடிக் கூத்துகளையும், பாடல்களையும் திரை மென்படங்களிலோ, நாடாக்களிலோ, புகைப்படங்களிலோ பதிவு செய்து பாதுகாத்து வருவதற்குத் திட்டம் ஒன்றை இக்கழகம் தொகுத்துள்ளது.
1. சாஸ்திரீய இசைப் பாடல்களையும் நாடோடிப் பாட்டுகளையும் பதிவு செய்த நாடாக்களைச் சேர்த்துவைக்க ஒரு நூலகமும் ஏற்படுத்தப்பட்டுள்ளது.
1. இசைக் கருவிப் பொருட்காட்சி ஒன்றும், ஒலி/ ஒளிப்பதிவு அறையும் அமைக்கப்பட்டுள்ளன. இசை, நாட்டியம், நாடகம் இவற்றில் அபூர்வ உருப்படிகளையும் தனிப்பட்ட கலைஞர்களையும் இக்கழகம் அரங்கேற்றுவிக்கின்றது.
1. **'சங்கீத நாடக்**' என்ற அரையாண்டு இதழ் ஒன்றையும்,திங்கள் செய்தி வெளியீடு ஒன்றையும் இது வெளியிட்டு வருகின்றது.
1. இக்கழகம் டெல்லியில் ஒரு **தேசீய நாடகப் பள்ளியை** நடத்தி வருகிறது. அதில் நாடகத் துறையில் மூன்றாண்டு பயிற்சி விரிவாக அளிக்கப்படுகின்றது.
1. இம்பால் நகரிலுள்ள ஜவாஹர்லால் நேரு மணிப்புரி நாட்டியக் கழகமும், டெல்லியிலுள்ள கதக் கேந்திரமும் இக்கழகம் நடத்திவரும் பிற நாட்டியப் பயிற்சிப்பள்ளிகள் ஆகும்.

### குறிப்பு
இந்தியாவின் பன்னிரண்டு மாநிலங்களில் இதுபோன்ற தனி நிர்வாகப் பொறுப்புள்ள சங்கீத நாடக சங்கங்கள் உள்ளன. தமிழகத்திலும் **சென்னை மாநில சங்கீத நாடக சங்கம்** என்ற பெயரில் ஒரு சங்கம் இயங்கி வருகின்றது.
# சாயா சோமேஸ்வரர் கோயில்


**சாயா சோமேசுவரர் கோயில்** (*Chaya Someswara Temple*) சாயா சோமேசுவர சுவாமி ஆலயம் என்றும் அழைக்கப்படுகிறது. இது இந்தியாவின் தெலங்காணாவின் நல்கொண்டா மாவட்டத்தில் பனகாலில் அமைந்துள்ள ஒரு சைவ இந்து கோவில் கோவிலாகும். இந்தக் கோவிலில் மூன்று கருவறை உள்ளது. இது கோயில் கட்டிடக்கலை வடிவமாகும். இது திரிகூடலாயம் (மூன்று சன்னதி வளாகம்) என்று அழைக்கப்படுகிறது. இவை சிவன், திருமால், சூரியன் ஆகியோருக்கு அர்ப்பணிக்கப்பட்டவை. மூன்று சிவாலயங்களும் சிக்கலான செதுக்கப்பட்ட தூண்களுடன் ஒரு பொதுவான மண்டபத்தை பகிர்ந்து கொள்கின்றன. இந்த சிற்பங்கள் மகாபாரதம், இராமாயணம் போன்ற புராணங்களின் காட்சிகளை சித்தரிக்கின்றன. இந்தக் கோயிலின் விமானம் பிரமிடுகளை ஒத்துள்ளது, இது பொ.ச. 11 மற்றும் 12 ஆம் நூற்றாண்டுகளில் பனகால் பிராந்தியத்தில் தெலுங்குச் சோடர்கள்|குண்டூரு சோழர்களும், காக்கத்தியப் பேரரசின் முதலாம் பிரதாபருத்திரன் ஆகியோரின் காலத்தில் கட்டப்பட்டது. இந்தக் கோயில் மகா சிவராத்திரியின் போது பிரபலமான புனித யாத்திரை தலமாக விளங்குகிறாது. பிரதானக் கோவிலில் சிவலிங்கத்தின் மீது நாள் முழுவதும் ஒரு நித்திய நிழல் (தெலுங்கில் சாயா) இருப்பதால் இந்த கோவிலுக்கு அதன் பெயர் வந்தது.  

இந்த கோயில் பனகாலில் உள்ள மற்றொரு சைவ ஆலயமான பச்சலா சோமேசுவரர் கோயிலுக்கு அருகில் உள்ளது. அர்த்தமண்டபத்தில் உள்ள தூண்களும், மத்திய சிவன் சன்னதிக்கு அருகிலுள்ள திறந்தவெளிகளும் கோயில் கட்டிடக் கலைஞர்களால் நன்கு வடிவமைக்கப்பட்டுள்ளன.  

## அணுகல்
இந்த கோயில் பனகாலில் மாவட்ட தலைமையகமான நல்கொண்டாவிலிருந்து 4 கி.மீ தூரத்திலும், ஐதராபாத்திலிருந்து 107 கிலோமீட்டர் தொலைவிலும் அமைந்துள்ளது. இது கிராமத்தின் பெரும்பாலான நெய் வயல்கள் கிழக்கே அமைந்துள்ள உதயசமுத்திரம் ஏரிக்கு மத்தியில் அமைந்துள்ளது. கோவிலில் உள்ள [லிங்கம் பொதுவாக முழங்கால் அளவு ஆழமான நீரில் உள்ளது. இந்தக் கோயில் இதே காலகட்டத்தில் உள்ள மற்றொரு சைவ சன்னதியான பச்சலா சோமேசுவரர் கோயிலுக்கு அருகிலேயே (சுமார் 1 கி.மீ) உள்ளது.
# ஊராட்சி ஒன்றிய தொடக்கப் பள்ளி, சாலவாக்கம்


தமிழ் நாட்டில் காஞ்சிபுரம் மாவட்டத்தில் உத்திரமேருர் ஒன்றியத்தில் சாலவாக்கம் என்ற ஊர் அமைந்துள்ளது. சாலவாக்கம் ஊராட்சி ஒன்றிய தொடக்கப்பள்ளி பேருந்து நிறுத்தத்திற்கு வெகு அருகாமையில் அமைந்துள்ளது. இந்த பள்ளியில் 126 பிள்ளைகள் கல்வி கற்கிறார்கள். 1 தலைமையாசிரியர் 4 உதவியாசிரியர்கள் பணிபுரிகிறார்கள். இந்த பள்ளியில் ஆங்கில வழி கல்வியும் தமிழ் வழி கல்வியும் கற்று தரப்படுகிறது. மேலும் படம் வரைதல், யோகா, ஆங்கிலத்தில் பேசும் திறன், நன்னறிகல்வி போன்ற பயிற்சிகளும் அளிக்கப்படுகிறது. சாலவாக்கத்தில் அரசு மேல்நிலைப்பள்ளியும், சமுகநலத்துறைபள்ளியும், தனியார் பள்ளிகள் நான்கும் உள்ளன.
# ஹூக்லி மக்களவைத் தொகுதி


**ஹூக்லி மக்களவைத் தொகுதி** (*Hooghly Lok Sabha constituency*) இந்தியாவில் உள்ள 543 மக்களவைத் தொகுதிகளில் ஒன்றாகும். மேற்கு வங்காளத்தின் மையப்பகுதியாக ஹுக்லி-சுசுரா அமைந்துள்ளது .  

## சட்டசபை பிரிவுகள்
2006-ம் ஆண்டு தொகுதிச் சீரமைப்பு ஆணையத்தின் உத்தரவின்படி, மேற்கு வங்கத்தில் தொகுதி எல்லை நிர்ணயம் தொடர்பாக வெளியிடப்பட்ட ஹூக்லி மக்களவைத் தொகுதியின் பிரிவுகள் பின்வருமாறு:  
| 188 | சிங்கூர் | பொது | ஹூக்லி |
| --- | --- | --- | --- |
| 189 | சந்தன்நகர் | பொது | ஹூக்லி |
| 190 | சுஞ்சுரா | பொது | ஹூக்லி |
| 191 | பாலகர் | எஸ்சி | ஹூக்லி |
| 192 | பாண்டுவா | பொது | ஹூக்லி |
| 193 | சப்தகிராமம் | பொது | ஹூக்லி |
| 197 | தனேகாலி | எஸ்சி | ஹூக்லி |

## நாடாளுமன்ற உறுப்பினர்கள்
| நாடாளுமன்றம் | காலம் | நாடாளுமன்ற உறுப்பினர் | கட்சி |  |
| --- | --- | --- | --- | --- |
| முதலாவது மக்களவை | 1952-57 | என். சி. சாட்டர்ஜி | இந்து மகாசபை |  |
| இரண்டாவது மக்களவை | 1957-62 | ப்ரோவாத் கர் | இந்தியப் பொதுவுடைமைக் கட்சி |  |
| மூன்றாவது மக்களவை | 1962-67 | ப்ரோவாத் கர் | இந்தியப் பொதுவுடைமைக் கட்சி |  |
| நான்காவது மக்களவை | 1967-71 | பிஜோய் கிருஷ்ணா மோதக் | இந்தியப் பொதுவுடைமைக் கட்சி (மார்க்சிஸ்ட்) |  |
| ஐந்தாவது மக்களவை | 1971-77 | பிஜோய் கிருஷ்ணா மோதக் | இந்தியப் பொதுவுடைமைக் கட்சி (மார்க்சிஸ்ட்) |  |
| ஆறாவது மக்களவை | 1977-80 | பிஜோய் கிருஷ்ணா மோதக் | இந்தியப் பொதுவுடைமைக் கட்சி (மார்க்சிஸ்ட்) |  |
| ஏழாவது மக்களவை | 1980-84 | உரூப்சந்த் பால் | இந்தியப் பொதுவுடைமைக் கட்சி (மார்க்சிஸ்ட்) |  |
| எட்டாவது மக்களவை | 1984-89 | இந்துமதி பட்டாச்சார்யா | இந்திய தேசிய காங்கிரசு |  |
| ஒன்பதாவது மக்களவை | 1989-91 | உரூப்சந்த் பால் | இந்தியப் பொதுவுடைமைக் கட்சி (மார்க்சிஸ்ட்) |  |
| பத்தாவது மக்களவை | 1991-96 | உரூப்சந்த் பால் | இந்தியப் பொதுவுடைமைக் கட்சி (மார்க்சிஸ்ட்) |  |
| பதினொன்றாவது மக்களவை | 1996-98 | உரூப்சந்த் பால் | இந்தியப் பொதுவுடைமைக் கட்சி (மார்க்சிஸ்ட்) |  |
| பன்னிரண்டாவது மக்களவை | 1998-99 | உரூப்சந்த் பால் | இந்தியப் பொதுவுடைமைக் கட்சி (மார்க்சிஸ்ட்) |  |
| பதின்மூன்றாவது மக்களவை | 1999-04 | உரூப்சந்த் பால் | இந்தியப் பொதுவுடைமைக் கட்சி (மார்க்சிஸ்ட்) |  |
| பதினான்காவது மக்களவை | 2004-09 | உரூப்சந்த் பால் | இந்தியப் பொதுவுடைமைக் கட்சி (மார்க்சிஸ்ட்) |  |
| பதினைந்தாவது மக்களவை | 2009-14 | ரத்னா தே | அகில இந்திய திரிணாமுல் காங்கிரசு |  |
| பதினாறாவது மக்களவை | 2014-19 | ரத்னா தே | அகில இந்திய திரிணாமுல் காங்கிரசு |  |
| பதினேழாவது மக்களவை | 2019-பதவியில்] | லாக்கெட் சாட்டர்ஜி | பாரதிய ஜனதா கட்சி | } |
# இருந்திராப்பட்டி முத்துமாரியம்மன் கோயில்



**இருந்திராப்பட்டி முத்துமாரியம்மன் கோயில்** தமிழ்நாட்டில் புதுக்கோட்டை மாவட்டம், இருந்திராப்பட்டி என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் இரண்டு காலப் பூசைகள் நடக்கின்றன. பங்குனி மாதம் 9-ம் நாள் முக்கிய திருவிழாவாக நடைபெறுகிறது. பங்குனி மாதம் 9-ம் நாள் தேரோட்டம் நடைபெறுகிறது.
# நற்சாந்துபட்டி


**நற்சாந்துபட்டி** (*Nachandupatti*) என்பது இந்தியாவில் தமிழ்நாடு மாநிலத்தில் புதுக்கோட்டை மாவட்டத்தில் அமைந்துள்ள சிற்றூர் ஆகும். இங்கு அதிகமாக நகரத்தார் இனமக்கள் வசிக்கின்றனர். புகழ்மிக்க கோயில்களும், பலவித திருவிழாக்களும், சமய சடங்குகள் பலவும் அவ்வப்போது நடைபெற்றுக் கொண்டிருக்கும் இந்த ஊரினைச் சுற்றி புதூர், கோட்டூர் போன்ற கிராமங்கள் உள்ளன.  

## பெயர்
நற்சாந்துபட்டியின் உண்மையான பெயர்  *திருமலை சாம் உத்திரம்* என்பதாகும். ஊமத்துரை (கட்டபொம்மனின் தம்பி) குடியிருக்க திருமயத்தில் ஒரு கோட்டை கட்டினார். அக்கோட்டையினைக் கட்டுவதற்கு தேவையான சாந்து, நச்சாந்துபட்டியிலிருந்தே கொண்டுவரப்பட்டது. ஆதலால் நல்ல சாந்து பட்டி என்ற அழைக்கப்பட்டது. பின்னர் நற்சாந்துபட்டி என்று மருவியது.  

## பொது தகவல்
நச்சாந்துபட்டி, திருச்சிராப்பள்ளியிலிருந்து 69 கி. மீ. தொலைவில் அமைந்துள்ளது. புதுக்கோட்டையிலிருந்து 17 கி. மீ. தொலைவில் பொன்னமாரவதி சாலையில் அமைந்துள்ளது. 3.6&nbsp; &nbsp; ச. கி. மீ. பரப்பளவில், 3500  நபர்களுக்கு மேல் இங்கு வாழ்கின்றனர். இந்த ஊரின் அஞ்சலக் குறியீட்டு எண் 622404.  

இந்த சிறிய கிராமத்தில் 100 முதல் 200 ஆண்டுகளுக்கு முன்பு, நகரத்தாரால் கட்டப்பட்ட பல வீடுகள், வியக்கத்தக்க கட்டிடக்கலைக்கு எடுத்துக்காட்டாக இருக்கின்றன.  

கிராமத்தில் ஒவ்வொரு வீட்டிற்கும் ஒரு விசித்திரமான புனைபெயர் உண்டு. உதாரணமாக காட்டு மீனி ஆயல் வீடு அல்லது சுபன் செட்டியார் வீடு. இங்கு தெருக்களுக்கு தேசிய  தலைவர்களின் பெயர்கள் சூட்டப்பட்டுள்ளது குறிப்பிடத்தக்கது (நேதாஜி தெரு, இராஜாஜி தெரு, நேரு தெரு).  

## வசதிகள்

### பொது மற்றும் வணிக சேவைகள்
நற்சாந்துபட்டியில்  ஐசிஐசிஐ வங்கியும், இந்திய யூனியன் வங்கி, பாரத ஸ்டேட் வங்கியும் செயல்படுகிறது. தபால் அலுவலகம் ஒன்றும் இங்கு இயங்குகிறது. நற்சாந்துப்பட்டியில் பொது நூலகம் ஒன்றும் உள்ளது.  

இங்கு மழை நீர் சேகரிப்பு வசதியுடன் கூடிய மூன்று தண்ணீர் சேகரிப்பு தொட்டிகள் உள்ளன. இம்மூன்று தொட்டியில் இரண்டு பொதுப் பயன்பாட்டிற்கும், மூன்றாவது தண்ணீர் தொட்டி பிரத்தியேகமாக குடிநீர் நோக்கத்திற்காகவும் பயன்படுத்தப்படுகின்றன.  

ஒவ்வொரு வாரமும் ஞாயிறு அன்று சிவன் கோயில் ஊரணி பகுதியில் சந்தை நடைபெறும். முந்தைய காலங்களில் திரையரங்கம் இருந்தது. இத்திரையரங்கம் தற்பொழுது செயல்பட வில்லை.  

### கல்வி
இராமநாதன் செட்டியார் மேல்நிலைப் பள்ளி ஒன்றும், சண்முக விலாச கலாசாலை தொடக்கப் பள்ளியும் நச்சாந்துபட்டியில் செயல்படுகின்றன.  

### போக்குவரத்து
சென்னை<nowiki/>க்கு நேரடி பேருந்து வசதி உள்ளது. புதுக்கோட்டை மற்றும் பொன்னமராவதி ஊர்களிலிருந்து பேருந்து சேவை அரசு மற்றும் தனியாரால் இயக்கப்படுகிறது.  

### வழிபாட்டு இடங்கள்
பல பிரபலமான கோயில்கள் நச்சாந்துபட்டியைச் சுற்றி உள்ளன. 200 ஆண்டுகள் பழமைவாய்ந்த கருப்பர் கோவில் பிரசித்தி பெற்றது. பல்லவர் ஆட்சி காலங்களில்  கோயில்கள் மலைகளுக்குள்ளே செதுக்கப்பட்டன. இத்தகைய கோயில்களில் சிவன் கடவுள் உள்ள திருவருள் காளீசுவரர் சுப்பிரமணிய சுவாமி கோயில், மலையக்கோயில் மிகச்சிறப்பு வாய்ந்தது. மலைக் கோயில் மீது நகரத்தாரால் முருகன் கோயில் கட்டப்பட்டது.
# ஏம்பல் முத்துஅய்யனார் கோயில்



**ஏம்பல் முத்துஅய்யனார் கோயில்** தமிழ்நாட்டில் புதுக்கோட்டை மாவட்டம், ஏம்பல் என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் சிவாகம முறைப்படி நான்கு காலப் பூசைகள் நடக்கின்றன. மாசி மாதம் முக்கிய திருவிழா நடைபெறுகிறது.மற்றும் புரட்டாசி மாதவாக்கில் நடைபெறும் கச்சபொறை,குதிரை எடுப்பு,பால் பொங்கல் என மூன்று நாட்கள் விசேடங்கள் மிக சிறப்பாக இருக்கும்
# ஜாகீர்அம்மாபாளையம் வெண்ணங்கொடி முனியப்ப சுவாமி கோயில்



**ஜாகீர்அம்மாபாளையம் வெண்ணங்கொடி முனியப்ப சுவாமி கோயில்** தமிழ்நாட்டில் சேலம் மாவட்டம், ஜாகீர்அம்மாபாளையம் என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் மூன்று காலப் பூசைகள் நடக்கின்றன. [[தை மாதம்]] பொங்கல் தை 1ஆம் நாள் முக்கிய திருவிழாவாக நடைபெறுகிறது. சித்திரை மாதம் தமிழ் வருட பிறப்பு 1ஆம் நாள் திருவிழாவாக நடைபெறுகிறது.
# சுக்கம்பட்டி உதயதேவர் மாரியம்மன் கோயில்



**அருள்மிகு உதய தேவரீஸ்வரர் திருக்கோயில் ** (* Udhayadevar Mariyamman Temple*) என்பது தமிழ்நாட்டில் சேலம் மாவட்டம் அரூர் சாலையில் சுக்கம்பட்டி அருகே தேவகிரி மலையின் மேல் உள்ள சிவனுக்கு அர்ப்பணிக்கப்பட்ட கோயில் ஆகும்.  

## தல வரலாறு
- தேவகிரி மலையின் மேல் அமைந்துள்ளதால் தேவரீஸ்வரர் என்னும் பெயரால் அழைக்கப்படுகிறார்.
- சித்தர்கள் வழிபட்ட தலம்

## சிறப்பம்சம்
தினமும் இறைவன் மீது சூரிய ஒளி விழும் அதிசியம்.  

## பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் பொங்கல் பண்டிகை 10-ம் நாள் முக்கிய திருவிழாவாக நடைபெறுகிறது.
# அஸ்தம்பட்டி முனீஸ்வரர் கோயில்



**அஸ்தம்பட்டி முனீஸ்வரர் கோயில்** தமிழ்நாட்டில் சேலம் மாவட்டம், அஸ்தம்பட்டி என்னும் ஊரில் அமைந்துள்ள ஒரு கிராமக் கோயிலாகும்.  

## பூசைகள்
இக்கோயிலில் ஒருகாலப் பூசை நடக்கின்றது. [[தை மாதம்]] தை திருவிழா, 1 நாள் முக்கிய திருவிழாவாக நடைபெறுகிறது. ஆவணி மாதம் விநாயகர் சதுர்த்தி, 1 நாள் திருவிழாவாக நடைபெறுகிறது.  

## இவற்றையும் காண்க

- அஸ்தம்பட்டி
- சேலம் மெட்ரோ
- சேலம் கிரிக்கெட் மைதானம்
- சேலம் ஸ்பார்டன்ஸ்
# பார்னவா



**பர்னாவா** (*Barnava*) என்பது இந்தியாவில் உத்தரப் பிரதேச மாநிலத்தின் பாகுபத் மாவட்டத்தில் உள்ள ஒரு கிராமமாகும். மீரட் அருகே உள்ள சர்தானா மற்றும் பினாளிலி இடையே பர்னாவா உள்ளது. பர்னாவாவிலிருந்து 3 கி.மீ. மற்றும் மீரட்டிலிருந்து 37 கி.மீ. தொலைவில் இக்கிராமம் உள்ளது. மகாபாரதத்தில் அரக்கு மாளிகை என பர்னாவா அறியப்பட்டுள்ளது. மகாபாரதத்தின்போது வர்ணவம் என அறியப்பட்டது. பர்னாவா இன்னும் அரக்கு மாளிகை இருந்ததற்கான ஆதாரத்தைக் கொண்டிருந்ததாகப் பலர் நம்புகின்றனர்.  

சந்திரபிரபு திகம்பேர் ஜெயின் அத்திசியா சேத்ரா எனும் புகழ்பெற்ற சைன கோயில் கோவில் பர்னாவா கிராமத்தில் அமைந்துள்ளது. புது தில்லியில் உள்ள தாமரை கோவில் போன்ற கோயில் ஒன்று பர்னாவா ஜெயின் கோவில் வளாகத்தில் உள்ளது. இதன் முதன்மை வாயில் சிறப்பாக வடிவமைக்கப்பட்டு அழகிய சிற்பங்களுக்காகப் புகழ்பெற்றது.  

## பர்னாவா ஜெயின் கோயில்
பர்னாவா ஜெயின் கோவில் 100 ஆண்டுகளுக்கு மேலான பழமை வாய்ந்தது. இந்தக் கோயில் ஜைனத்தின் எட்டாவது தீர்த்தங்கரரான சந்திரபிரபுக்காக அர்ப்பணிக்கப்பட்டுள்ளது. இந்த ஆலயத்தில் மல்லினாதா சிலை உள்ளது. இது சுமார் 1,300 ஆண்டுகள் பழமை வாய்ந்ததாகக் கருதப்படுகிறது. 1917ஆம் ஆண்டு இந்தக் கோயில் சீத் லால்மன் தாசால் புதுப்பிக்கப்பட்டது.
# நூடுல்ஸ்


**நூடுல்ஸ்** அல்லது **நூலடை** என்பது ஒரு திண்ம உணவு. இது புளிப்பில்லாத மாவை, நீவி, ஊடுருவி, அல்லது உருட்டப்பட்ட உருவிலிருந்து உருவாகிறது. பல்வேறு வடிவங்களில் ஒன்றில் வெட்டுகிறது. நீண்ட, மெல்லிய கீற்றுகள் மிகவும் பொதுவானவையாக இருக்கலாம். பெரும்பாலான வகை நூலடைகள் அலைகள், சுருள்கள், குழாய்கள், சரங்கள் அல்லது குண்டுகள் ஆகிய வடிவங்களில் வெட்டப்படுகின்றன அல்லது மற்ற வடிவங்களிலும் வெட்டப்படுகின்றன. நூலடைகள் வழக்கமாக கொதிக்கும் நீரில் சமைக்கப்படுகின்றன. சில நேரங்களில் நூலடையில் சமையல் எண்ணெய் அல்லது உப்பு சேர்க்கப்படுகிறது. அவை பெரும்பாலும் வறுத்த அல்லது ஆழமான வறுத்தனவாக இருக்கும். நூலடை அடிக்கடி ஒரு சாப்பிடுவதால் அல்லது ஒரு நறுமணச் சாற்றில் வழங்கப்படுகிறதுலிவை குறுகிய காலம் தேக்க குளிரூட்டியில் வைக்கலாம் அல்லது எதிர்கால பயன்பாட்டிற்கு உலர்த்தப்பட்டு தேக்கப்படலாம். நூலடைகள் பற்றி விவாதிக்கும்போது பொருள்கலவை அல்லது புவியியலான தோற்றம் குறிப்பிடப்பட வேண்டும். இந்த வார்த்தை நடுல் என்ற ஜெர்மன் சொல்லிலிருந்து பெறப்பட்டது.  
## வரலாறு
, வார்சா).]]  

நூலடை தோற்றம் விவாதத்திற்குள்ளாகிறது. நூலடை சீனர்கள், அரேபிய மற்றும் மத்திய தரைக்கடல் தோற்றம் ஆகியவற்றைக் கொண்டிருந்ததாகக் கூறப்படுகிறது. சீனாவில் 4,000 ஆண்டுகளுக்கு முன்னர் நூடுல் நுகர்வு பற்றிய பழைய சான்றுகள் ஒரு நேச்சர் இதழ்க் கட்டுரையில் கூறப்பட்டுள்ளது. 2005 ஆம் ஆண்டில், சீன மக்கள் குடியரசில் பணிபுரியும் தொல்பொருள் ஆராய்ச்சியாளர்களின் குழு ஒரு மண் பாண்டம் கிண்ணத்தை கண்டுபிடித்தது, அதில் லாஜியா தொல்லியல் தளத்திலுள்ள நுண்ணுயிர் தின்பண்டம் மற்றும் புளூக்ரொன் தினை நூடுல் ஆகியவை அடங்கும், இது தாமதமாக நொயோலிதிக் காலத்தில் இருந்து வரவேண்டும், ஆனால் இந்த கூற்று விவாதத்துக்குரியது. பிந்தைய ஆராய்ச்சி, இந்த நுண்ணுயிரிகள் சிறுநீரகத்திலிருந்து உருவாக்க முடியாதன, இது பசையம் இல்லாதது எனக் கூறுகிறது.  

நூடிலின் முந்தைய எழுத்துக்கள் கிழக்கு கான் காலத் தேதியிட்ட ஒரு புத்தகத்தில் காணப்படுகின்றன. கோதுமை மாவை பெரும்பாலும் சமைக்கப்படும் நூடுல், கான்ஆரசக் குலத்தின் (கிமு206 - கிபி220) மக்களுக்கு ஒரு முதன்மை உணவாக மாறியது. தங்தாரசக் குலத்தின்போது, நூடுல் முதலில் துண்டுகளாக வெட்டப்பட்டது, யுவானனரச்க் குலக் காலத்தில் உலர்ந்த நூடுல் செய்யப்பட தொடங்கியது.
# பாலக்கோடு தர்மராஜர் கோயில்



**பாலக்கோடு தர்மராஜர் கோயில்** தமிழ்நாட்டில் தர்மபுரி மாவட்டம், பாலக்கோடு என்னும் ஊரில் அமைந்துள்ள அம்மன் கோயிலாகும்.  

## பூசைகள்
இக்கோயிலில் இரண்டு காலப் பூசைகள் நடக்கின்றன. பங்குனி மாதம் பொங்கல் 5-ம் நாள் முக்கிய திருவிழாவாக நடைபெறுகிறது. பங்குனி மாதம் தேர்த்திருவிழா தேரோட்டம் நடைபெறுகிறது.
# தௌலி


, தௌலி மலை, ஒடிசா]]  

**தௌலி** அல்லது **தௌலி மலை** (Dhauli), இந்தியாவின் ஒடிசா மாநிலத் தலைநகர் புவனேஸ்வரத்திலிற்கு தெற்கில் 8 கி.மீ. தொலைவில் பாயும் தயா ஆற்றின் கரையில் அமைந்துள்ளது.  
மலைப்பாங்கான தௌலி பகுதியில் அசோகரின் கல்வெட்டுகள் உள்ளது. இவ்விடத்தில் கலிங்கப் போர் நடைபெற்றதாகக் கருதப்படுகிறது.  

தௌலி மலையில் அசோகரின் I-X மற்றும் XIV கலிங்க கல்வெட்டுக்கள் அகழ்வாராய்ச்சியில் கிடைத்துள்ளது. கலிங்கக் கல்வெட்டு எண் ஆறில், அசோகரின் உலக நன்மைக்கான கருத்துக்கள் வெளிப்படுத்தப்பட்டுள்ளது. மேலும் இங்குள்ள கல் யானை சிற்பத்தின் வடிவம் மற்றும் இயக்கம் நன்றாக வடிவமைக்கப்பட்டுள்ளது. தௌலியின் உலக அமைதிக்கான தூபியின் ஐந்து குடைகள் போன்ற அமைப்பு, பௌத்த சமயத்தின் ஐம்பெருங் கொள்கைகளை விளக்குகிறது.  

போரினால் விளைந்த இன்னல்களைக் இவ்விடத்தில் கண்ட அசோகர் மனம் மாறி, இனி போர் புரிவதில்லை என உறுதியேற்று, தன்னை பௌத்தத்தில் இணைத்துக் கொண்டார். இவ்விடம் பௌத்தர்களுக்கு புனிதத் தலமாக விளங்குகிறது.  
அசோகர் தௌலியில் பௌத்த விகாரைகள், தூபிகள், தூண் வரிசைகள் நிறுவினார். பௌத்த பிக்குகள் மற்றும் பிக்குணிகளின் துறவ நெறிகள், அரசு அதிகாரிகளின் நடத்தை விதிகள் குறித்து தூண்களில் செதுக்கி வைத்தார்.  

தௌலி மலையுச்சியில், 1970ல் ஜப்பான் பௌத்த சங்கத்தினர், வெள்ளை நிற விகாரை ஒன்றை நிறுவியுள்ளனர்.  
தௌலி மலையில் பண்டைய சிவன் கோயிலும் உள்ளது.  

## இதனையும் காண்க
- அசோகர் கல்வெட்டுக்களின் பட்டியல்
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# அழகியநாயகிபுரம்



**அழகியநாயகிபுரம் (Alaginayagipuram) ** என்பது இந்தியாவின், தமிழ்நாட்டின், தஞ்சாவூர் மாவட்டம், பட்டுக்கோட்டை வட்டத்தில் அமைந்துள்ள ஒரு கிராமம் ஆகும்.  

## மக்கள்தொகை
2001 மக்கள் தொகை கணக்கெடுப்பின்படி,  அழகியநாயகிபுரம் கிராமத்தின்  மொத்த மக்கள் தொகை எண்ணிக்கை 633  ஆகும். இதில் ஆண்கள் 303  பேர். பெண்கள்  330  பேர். பாலின விகிதம்  1.089 ஆகவும்  எழுத்தறிவு விகிதம் 73.2 ஆகவும் உள்ளது.
# அக்கனாபுரம்


**அக்கனாபுரம்** (*Akkanapuram*) தமிழ்நாட்டில் விருதுநகர் மாவட்டம், வத்திராயிருப்பு வட்டம், வத்திராயிருப்பு ஊராட்சி ஒன்றியத்தில் உள்ள அக்கனாபுரம் ஊராட்சியில் அமைந்துள்ள சிற்றூராகும். இந்த கிராமமானது அக்கனாபுரம் மற்றும் அக்கனாபுரம் காலனி ஆகிய இரு பகுதிகளாக பிரிந்துள்ளது. இக்கிராமானது ஸ்ரீவில்லிப்புத்தூர் (21 கி.மீ), பள்ளபட்டி (27 கி.மீ), விருதுநகர் (28 கி.மீ), சிவகாசி (29 கி.மீ) மற்றும் மதுரை விமான நிலையத்திலிருந்து 50 கி.மீ. தொலைவில் அமைந்துள்ளது. கிராமத்தில் வாழும் பெரும்பாலான மக்கள் மறவர், நாயக்கர், பறையர் சமுதாயத்தைச் சேர்ந்தவர்கள் ஆவர்.  

## வரலாறு
நாயக்கர்களின் காலத்தில், அந்த கிராமத்தை திருமால் நாயக்கர் மன்னரின் அரசிகளில் ஒருவரான அக்கம்மாள் என்பாருக்கு வழங்கப்பட்டது. எனவே அந்தக் கிராமத்திற்கு அக்கம்மாள்புரம் என்று பெயரிடப்பட்டது, பின்னர் அப்பெயரானது மருவி அதன் தற்போதைய பெயரான அக்கனாபுரம் என அழைக்கப்படுகிறது.
# புதூர் ஊராட்சி (தஞ்சாவூர்)


**புதூர் ஊராட்சி** (*Pudur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள ஒரத்தநாடு வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.  

## மக்கட் தொகை
2011 ஆம் ஆண்டு எடுக்கப்பட்ட மக்கட்தொகை கணக்கெடுப்பின் படி, இந்த ஊராட்சியில் மொத்தம் 4517 பேர் வசிக்கின்றனர். இந்த ஊராட்சியில் மொத்தம் 1182 வீடுகள் உள்ளன. இங்கு பெண்களின் மக்கள் தொகை விகிதம் 52.9% ஆகும். இக்கிராம மக்களின் எழுத்தறிவு விகிதம் 70.9% மற்றும் பெண்களின் எழுத்தறிவு விகிதம் 34.0% ஆகும்.
# வீர மாங்குடி



**வீர மாங்குடி** (*Veeramangudi*), இந்திய நாட்டின் தமிழ்நாடு மாநிலம் தஞ்சாவூர் மாவட்டம் பாபநாசம் வட்டத்தில் உள்ள ஒரு சிற்றூராகும்.  

## மக்கள்தொகை
2001 ஆம் ஆண்டு மக்கள் தொகை கணக்கெடுப்பின்படி, வீர மாங்குடி கிராமத்தின் மொத்த மக்கள் தொகை 3,025 ஆகும்.  இதில் ஆண்கள் 1,547 பேர், பெண்கள் 1,478 பேர் இருந்தனர். அப்போது பாலின விகிதம் 955 ஆகவும், எழுத்தறிவு விகிதம் 63.56% ஆகவும் இருந்தது.
# பூங்குளம்



**பூங்குளம்** என்பது இந்தியா, தமிழ்நாடு, திருவாரூர் மாவட்டத்தில் நன்னிலத்திலிருந்து 7 கி.மீ. தொலைவிலுள்ள ஒரு கிராமம் ஆகும். இங்கு வரசித்தி விநாயகர், சிவன் கோவில் , மாரியம்மன், காளியம்மன் மற்றும் அய்யனார் போன்ற 4 கோவில்கள் உள்ளன. கோவில்களைப் பாதுக்காக்க  பாதுகாவலர், ஒருவரை தமிழக அரசு நியமித்துள்ளது.அவர் பெயர் ராமன் . இக் கிராமத்தில் விவசாய தொழில் நடைபெறுகிறது.. மேலும் பெரும்பாலோனர் அண்டை கிராமங்களுக்கு வேலைக்கு செல்கின்றனர்.மாணவர்கள் படிக்க பள்ளி உள்ளது. வீதிவேடங்கன் என்ற ஊர் கிராம பஞ்சாயத்து ஆகும்.